text: Anklager: Mand kvalte hustru og stak ild til hende
  23 oktober 2014 kl. 07.45
  En 27-årig mand er i retten i Esbjerg anklaget for at have kvalt sin 29-årige hustru og derefter stukket ild til hende.
  Det skriver eb.dk. 
  Den 27-årige mand, der blev arresteret i går onsdag efter branden i en lejlighed på Rolighedsvej i Vejen, står nu overfor politiets anklager i et grundlovsforhør i retten i Esbjerg.
  Anklageren peger på, at kvinden indebrændte - men altså først efter at manden havde kvalt hende og derefter stukket ild til hende.
  Parret er begge af irakisk herkomst. Kvinden boede i Danmark i nogle år, hvorimod manden har været her i kortere tid.
  
  